kardosdrur/scandi-wiki huggingface dataset:
Liv og Maddie

Liv og Maddie (engelsk Liv and Maddie) er en amerikansk komedieserie skabt af John D. Beck og Ron Hart. Serien består af 80 afsnit fordelt på 4 sæsoner, der blev sendt på Disney Channel. Serien havde premiere 19. juli 2013 som et preview og blev derefter sendt regelmæssigt fra 15. september 2013 til 24. marts 2017. Serien blev vist første gang i Danmark 20. december 2013 som en preview og blev sendt regelmæssigt fra 24. januar 2014.

Blandt de medvirkende er Dove Cameron, Joey Bragg, Tenzing Norgay Trainor, Kali Rocha, Benjamin King og Lauren Lindsey Donzis. Et speciel indslag i serien er, at Dove Cameron spiller to roller, dels som skuespillerinden Liv der er vendt hjem efter at have medvirket i en populær tv-serie i Hollywood i fire år, og dels som Livs enæggede tvillingsøster der blev tilbage. Et andet specielt indslag er dokumentaragtige klip, hvor figurer taler til seerne for at fortælle seerne om deres syn på forskellige situationer i hvert afsnit.

Medvirkende 
 Dove Cameron som Liv Rooney: Det ældste barn af Rooney familien.

 Dove Cameron som Maddie Rooney: Liv's enæggede tvillingesøster. Hendes slagord er "Kaboom! Hvad?!" (engelsk "Bam! What?!")

 Joey Bragg som Joey Rooney: Det midterste barn i Rooney familien og storebror til Parker.

 Tenzing Norgay Trainor som Parker Rooney, Liv og Maddie's yngre bror og yngste barn i Rooney familien.

Kali Rocha som Karen Rooney: en skolepsykolog og mor til Liv, Maddie, Joey, og Parker.

 Benjamin King som Pete Rooney: en basketballtræner og far til Liv, Maddie, Joey, og Parker.

Afsnit

Serieoversigt

Eksterne henvisninger 
 Officiel hjemmeside 
 

Tv-serier fra Disney
Klinisk biokemi

Klinisk biokemi er et medicinsk speciale der beskæftiger sig med analyse af kropsvæsker. Disciplinen startede sent i 1800-tallet hvor simple kemiske analyser blev anvendt til at måle forskellige stoffer i blod og urin. Senere blev andre teknikker anvendt, så som måling af enzymaktivitet, spektrofotometri, elektroforese og immunanalyser.

Eksterne henvisninger 
 Dansk selskab for klinisk biokemi 

Lægefaglige specialer
Gastroenterologi

Gastroenterologi betegner det lægevidenskabelige speciale, der beskæftiger sig med fordøjelsessystemet. Specialet omfatter diagnosticering og behandling af sygdomme i mavetarmkanalen, herunder spiserør, mavesæk, tynd- og tyktarm, samt bugspytkirtel.

I mange lande, inklusiv Danmark, er gastroenterologi kombineret med hepatologi, læren om leveren og dens sygdomme.

Gastroenterologi deles op i medicinsk og kirurgisk gastroenterologi, hvor førstnævnte primært behandler sygdomme med lægemidler og sidstnævnte behandler sygdomme med kirurgiske indgreb.

Sygdomme 
Almindelige sygdomme der behandles under specialet omfatter inflammatoriske tarmsygdomme som Crohns sygdom og Colitis ulcerosa, korttarmsyndrom og kronisk diarré.

Eksterne henvisninger 
 Dansk Selskab for Gastroenterologi og Hepatologi
Kongerne på Kanal 5

Kongerne var et reality-show på Kanal 5 som blev udsendt for første gang i 2011 og sluttede efter 6 sæsoner i 2015. I programmet fulgte man deltagerne i forskellige lande og byer herunder Marielyst, Rømø, Sölden i Østrig, Svendborg, Kolding og Thailand.

Inspiration til showet er draget fra det amerikanske tv-show Jersey Shore.

I 2017 udsendte Kanal 5 en Tv Special af kongerne som indeholdte gamle og indtil da usete optagelser fra serien.

Kanal 5 sender kontinuerlig stadig Kongerne som genudsender på forskellige tidspunkter af døgnet.

Serie oversigt

Sæsoner af Kongerne

Specials

Alle kongerne fra serien

Eksterne henvisninger 

 Se Kongerne på Discovery+

Realityshows fra Danmark
Programmer på SBS TV
Danske tv-serier fra 2010'erne
Jens Krag

Jens Krag (død 7. marts 1842) var en dansk klarinettist og kgl. kapelmusikus.

Krag havde sæde i Det Kongelige Kapel fra 1802 til 1830. Han havde et godt ry som instrumentalist og var desuden en meget søgt lærer. Blandt hans elever var Mozart Petersen.

Hans hustru hed Cæcilie.

Kilder 
 The Clarinet, 32 (2004), s. 47.

Klarinettister fra Danmark
Kongelige kapelmusici fra Danmark
Danskere i 1800-tallet
Frederik Møller (fodboldspiller)

Frederik Møller (født 8. juli 1993 i Ikast) er en dansk tidligere fodboldspiller, der sidst spillede for Silkeborg IF. Han spillede i venstre side, fortrinsvis som back.

Karriere

FC Midtjylland 
Frederik Møller er fra Ikast gik på FC Midtjyllands fodboldakademi, hvor han startede som 12-årig, og var i sæsonen 2011-2012 med til at vinde sølv.

Møller, der både gjorde sig som venstre back og venstre kant, blev i sommeren 2012 en del af førsteholdstruppen i FC Midtjylland, hvor han dog det første halve år var udlejet til 1. divisionsklubben Hobro.

AC Horsens 
I august 2015 underskrev Møller en kontrakt med AC Horsens gældende for de næste to år. Her spillede han i alt 69 kampe, men ved kontraktens udløb blev der ikke enighed om en forlængelse.

AGF 
I juli 2017 underskrev Frederik Møller en treårig aftale med AGF. Han nåede i sæsonen 2017-18 17 superligakampe og scorede et enkelt mål, men en skade satte tilbage på holdet, og da han den følgende sommer måtte indse, at han ville få svært ved at få spilletid, skiftede han til Silkeborg IF.

Silkeborg 
I Silkeborg fik han på to sæsoner 55 kampe, og han var både med til at rykke op i Superligaen i 2019 og ud igen i 2020. Her var han en af flere spillere, der ikke fik forlænget kontrakten, og han var i første omgang åben for mange muligheder. Imidlertid blev han ramt af to hjerteanfald kort aften hinanden i sommeren 2020, og efter en operation måtte han indstille sig på, at den aktive karriere var forbi.

Referencer

Eksterne henvisninger 
 

Fodboldspillere fra Danmark
Fodboldspillere fra FC Midtjylland
Fodboldspillere fra Hobro IK
Fodboldspillere fra AC Horsens
Fodboldspillere fra AGF
Fodboldspillere fra Silkeborg IF
Johan Nicolai Braunstein

Johan Nicolai Braunstein (1795 eller 1796 – 13. oktober 1836) var en dansk klarinettist og kgl. kapelmusikus.

Johan Nicolai Braunstein stammede fra en musikerfamilie, hvis navn hyppigt og fordelagtigt gør sig gældende gennem store dele af 1800-tallet. Hans bror Henrik Braunstein var også klarinettist og forblæser ved Kongens Regiment og blev siden direktør for harmonimusikken i Tivolis Koncertsal.

En Heinrich Braunstein var paukist i Kapellet. En Christian Braunstein var oboist ved Kongens Regiment og fader til brødrene Julius og Matthäus Wilhelm Braunstein (1825-1900). Julius Braunstein var en udmærket trompetist, mens broderen spillede cello. De blæste også valdhorn. Andre slægtninge var oboist Friderik Theodor Braunstein (1822-1887) og hornist Johan Carl Wilhelm Braunstein.

Johan Nicolai Braunstein var klarinettist i Det Kongelige Kapel. Blandt hans elever var Mozart Petersen.

Hans hustru hed Julie.

Kilder 
 Godtfred Skjerne: H.C. Lumbye og hans Samtid, København: J.L. Lybeckers Forlag 1912, s. 40-41.

Klarinettister fra Danmark
Kongelige kapelmusici fra Danmark
Danskere i 1800-tallet
Heinrich Braunstein

Heinrich Braunstein var en dansk paukist og kgl. kapelmusikus.

Heinrich Braunstein stammede fra en musikerfamilie, hvis navn hyppigt og fordelagtigt gør sig gældende gennem store dele af 1800-tallet. Johan Nicolai Braunstein var klarinettist, og det samme var Henrik Braunstein. Han var forblæser ved Kongens Regiment og blev siden direktør for harmonimusikken i Tivolis Koncertsal. En Christian Braunstein var oboist ved Kongens Regiment og fader til brødrene Julius og Matthäus Wilhelm Braunstein (1825-1900). Julius Braunstein var en udmærket trompetist, mens broderen spillede cello. De blæste også valdhorn. Andre slægtninge var oboist Friderik Theodor Braunstein (1822-1887) og hornist Johan Carl Wilhelm Braunstein.

Han var gift med Dorthea Braunstein (død 29. december 1883).

Kilder 
 Meddelelser angaaende Sorø ̈Akademi for Aarene 1879-88, København: J.H. Schultz 1890, s. 36.
 Axel Kjerulf: Hundrede år mellem noder, 1957, s. 25.
 Godtfred Skjerne: H.C. Lumbye og hans Samtid, København: J.L. Lybeckers Forlag 1912, s. 40-41.

Paukister fra Danmark
Kongelige kapelmusici fra Danmark
Danskere i 1800-tallet
Guardians of the Galaxy (film)

Guardians of Galaxy er en amerikansk superheltefilm baseret på Marvel Comics' superheltehold af samme navn, produceret af Marvel Studios og distribueret af Walt Disney Studios Motion Pictures. Filmen er instrueret af James Gunn, der også skrev manuskriptet med Chris McCoy og Nicole Perlman. Chris Pratt, Zoe Saldana, Dave Bautista, Bradley Cooper og Vin Diesel spiller hovedrollerne.

Filmen havde dansk premiere 31. juli 2014

Rolleliste 
 Chris Pratt i rollen som Peter Quill/Star-Lord
 Zoe Saldana i rollen som Gamora
 Dave Bautista i rollen som Drax the Destroyer
 Bradley Cooper i rollen som Rocket Raccoon (stemme)
 Vin Diesel i rollen som Groot (stemme)
 Lee Pace i rollen som Ronan the Accuser
 Michael Rooker i rollen som Yondu Udonta
 Karen Gillan i rollen som Nebula
 Djimon Hounsou i rollen som Korath the Pursuer
 John C. Reilly i rollen som Corpsman Dey
 Glenn Close i rollen som Nova Prime
 Benicio del Toro i rollen som The Collector
 Ophelia Lovibond i rollen som Carina
 Laura Haddock i rollen som Meredith Quill
 Peter Serafinowicz i rollen som Denarian Saal
 Gregg Henry i rollen som Grandpa
 Brendan Fehr i rollen som Corpsman Dey's Partner
 Tomas Arana i rollen som Kree Ambassador
 Nathan Fillion i rollen som Monstrous Inmate
 Alexis Denisof i rollen som The Other
 Josh Brolin i rollen som Thanos (ukreditteret)

Musik

Referencer

Eksterne henvisninger 

 Officiel hjemmeside
 

Amerikanske film fra 2014
Actionfilm fra USA
Science fiction-film fra USA
Eventyrfilm fra USA
Fantasyfilm fra USA
Marvel Cinematic Universe-film
Engelsksprogede film
Skovmandsskjorte

En skovmandsskjorte er en hverdagsskjorte, ofte fremstillet af skotskternet flannel som er opkradset (ruet) bomuldsstof.  De kan også være fremstillet i viyella, der er en blanding af uld og bomuld.Min

Oprindelig blev denne type skjorte fremstillet i Nordamerika som arbejdsskjorte, især for arbejdere inden for land- og skovbrug, heraf den engelske betegnelse lumberjack shirt.

Skjorter
Lise Beha Erichsen

Lise Beha Erichsen (født 29. juli 1954 i København) er en dansk jurist og tidigere direktør og landsformand for Hjernesagen. 
Hun er cand.jur. fra Københavns Universitet 1982 og arbejdede i ni år i Kræftens Bekæmpelse med professionel lobbyisme. Dernæst var hun syv år som afdelingschef i Landsforeningen for Polio-, Trafik- og Ulykkesskadede (PTU). I 2001 blev hun været direktør for Hjernesagen. Hun blev senere landsformand for organisationen. I 2020 valgte hun at trække sig tilbage fra landsformandsposten.

Privat 
Hun er datter af dyrlæge Asbjørn Beha Erichsen (1903-1971) og børnehaveleder Gurli Marie Larsen (1908-1954). Hun er søster til Hanne Reintoft, Troels Kløvedal og Bjørn Erichsen.

Kilder 

 Omtale hos Hjernesagen 

Lise
Jurister fra Danmark
Personer fra København
Danskere i 1900-tallet
Danskere i 2000-tallet
Junior-VM i håndbold 2003 (mænd)

Juniorverdensmesterskabet i håndbold for mænd 2003 var det 14. junior-VM i håndbold for mænd, og turneringen med deltagelse af 20 hold afvikledes i Brasilien i perioden 24. august – 6. september 2003.

Turneringen blev vundet af Sverige, som i finalen besejrede Danmark med 36-34 efter forlænget spilletid, og som dermed vandt guld ved junior-VM for mænd for første gang. Bronzemedaljerne gik til Slovenien, som i bronzekampen vandt 35-33 over Spanien.

Slutrunde 

De 20 deltagende hold var inddelt i fire grupper med fem hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til kampene om placeringerne 1-12, mens holdene, der sluttede som nr. 4 eller 5 i hver gruppe, spillede videre i kampene om 13.- til 20.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere, de fire -toere og de fire -treere fra den indledende runde i to nye grupper. Holdene fra gruppe A og B samledes i gruppe I, og holdene fra gruppe C og D blev samlet i gruppe II. I hver gruppe spillede holdene en enkeltturnering alle-mod-alle, og de to gruppevindere og de to -toere kvalificerede sig til semifinalerne, mens treerne gik videre til placeringskampen om femtepladsen. De to firere gik videre til kampen om syvendepladsen, de to femmere til kampen om niendepladsen og de to seksere til kampen om 11.-pladsen. Resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen.

Gruppe I

Gruppe II

Placeringsrunde 

Placeringsrunden om 13.- til 20.-pladsen havde deltagelse af de otte hold, der endte på fjerde- eller femtepladserne i de indledende grupper. Holdene var opdelt i to grupper med fire hold, der hver spillede en enkeltturnering alle-mod-alle.

Gruppe I

Gruppe II

Placerings- og finalekampe

Medaljevindere

All star-hold

Kilder / eksterne henvisninger 
 IHF – Junior-VM 2003   
 World Handball Archive – Men Junior Handball XIII World Championship 2003

Noter 

Håndbold i 2003
VM i håndbold
Fantastiske skabninger 2: Grindelwalds forbrydelser

Fantastiske skabninger 2: Grindelwalds forbrydelser (originaltitel: Fantastic Beasts: The Crimes of Grindelwald) er en film produceret af Heyday Films og distribueret af Warner Bros. Pictures. Det er opfølgeren til Fantastiske skabninger og hvor de findes fra 2016. Filmen er ligesom sin forgænger baseret på J.K. Rowlings bog af samme navn.

Plot 
Filmen følger Newt Scamander og Albus Dumbledore som forsøger at indfange den onde troldmand Gellert Grindelwald, alt imens nye trusler finder sted i den splittede troldmandsverdenen ca. 70 år før Harry Potters tid.

Medvirkende 
 Eddie Redmayne som Newt Scamander
 Katherine Waterston som Tina Goldstein
 Dan Fogler som Jacob Kowalski
 Alison Sudol som Queenie Goldstein
 Ezra Miller som Credence Barebone / Aurelius Dumbledore
 Jude Law som Albus Dumbledore
 Johnny Depp som Gellert Grindelwald
 Zoe Kravitz som Leta Lestrange
 Carmen Ejogov som Seraphina Picquery
 Claudia Kim som Nagini
 Ólafur Darri Ólafsson som Skender

Referencer

Eksterne henvisninger 

 
 

Film baseret på værker af J. K. Rowling
Fantasyfilm fra USA
Amerikanske film fra 2018
Film baseret på bøger
Into the Woods

Into the Woods er en amerikansk musical/fantasy film fra 2014. Filmen er instrueret af Rob Marshall, og er med Meryl Streep, Anna Kendrick, Chris Pine og Johnny Depp i rollerne.

Filmen havde dansk premiere  	26. marts 2015.

Medvirkende
 Meryl Streep som Heksen
 Emily Blunt som Bagerens kone
 James Corden som Bageren
 Anna Kendrick som Askepot
 Chris Pine som Askepots prins
 Tracey Ullman som Jacks mor
 Christine Baranski som Askepots stedmor
 Johnny Depp som Ulven
 Lilla Crawford som den lille Rødhætte
 Daniel Huttlestone som Jack
 MacKenzie Mauzy som Rapunzel
 Billy Magnussen som Rapunzels prins
 Tammy Blanchard som Florinda
 Lucy Punch som Lucinda
 Annette Crosbie som den lille Rødhættes bedstemor
 Joanna Riding som Askepots mor
 Frances de la Tour som Kæmpens kone
 Richard Glover som Statholder
 Simon Russell Beale som Bagerens far

Dansk version:

 Betty Glosted som Heksen
 Maria Lucia Heiberg Rosenberg som Bagerens kone
 Mikkel Hansen (skuespiller) som Bageren
 Clarita som Askepot
 Kenneth Christensen som Askepots prins
 Pernille Højmark som Jacks mor
 Nastja Arcel som Askepots stedmor
 Peter Jorde som Ulven
 Laura Wendel som den lille Rødhætte
 Will Iggstrom som Jack
 Cecilie Stenspil som Rapunzel
 Alexandre Willaume som Rapunzels prins

Referencer

Eksterne henvisninger 
 Officielt website
 
 

Amerikanske film fra 2014
Musicalfilm fra USA
Fantasyfilm fra USA
Engelsksprogede film
Optryk (håndværk)

Optryk eller optrykning er en håndværksteknik anvendt af blikkenslagere til at præge mønster eller tekst i metalplade.

Teknikken at optrykke anvendes stadig inden for håndværk og design, sløjd, husflid og kunsthåndværk; men industriel optrykning sker på trykkebænke.

En typisk begynderting fremstillet i optryk i skolen er et navneskilt. Eleven bøjer sit navn i ståltråd (Ø 1,2mm), der med malertape fæstnes på undersiden af et stykke aluminiumsplade (1mm). På enden af en træstub bankes bogstavernes konturer ned i pladen, så navnet kommer til at stå ophøjet.

Optryk er også kendt fra tidligere tiders bliklegetøj og fra mønstre i kagedåser.

Henvisninger  
 Jørgen Mogensen: Hvad laver du i 5 timer med en klasse, du ikke kender? i: SLØJD 2010, nr. 1, side 13-15. (Danmarks Sløjdlærerforenings tidsskrift). 
 Fælles Mål i Praksis, DS-forlag 2006
 Eksemplariske Undervisningsforløb nr. 1 fra DS-forlag 

Sløjd
Husflid
Kulturteknik
Kunsthåndværk
InterRail

InterRail er en rejseform, hvor den rejsende rejser med tog mellem europæiske destinationer. InterRail-konceptet bygger på at den rejsende har fri adgang til togtransport i Europa med sit InterRail-pass. Takket være denne rejseform er det muligt at komme langt billigere rundt i Europa end ellers. Derfor er InterRail også særligt populært blandt unge rejsende. 

Interrailers bor typisk på diverse billige hostels i løbet af deres rejser, hvor de møder andre rejsende (eventuelt andre interrailers) og socialiserer. Der findes mange InterRail-fællesskaber rundt omkring i Europa og på Internettet.

InterRail har eksisteret siden 1972, og Danmark har altid været en del af InterRail-programmet. I løbet af årene er populariteten både faldet og steget, men blandt unge er det stadig særdeles populært i dag.

Der findes flere forskellige typer af InterRail-passes og de gælder også i forskellige længder. Det mest almindelige valg er at anskaffe sig et såkaldt Global Pass, der gælder i en måned. På den måde kan man rejse hele Europa rundt i 30 dage. En anden mulighed er at købe et InterRail-pass, der kun gælder i et enkelt land, eller i en hel region, såsom Benelux-landene.

Lande 
I følgende europæiske lande er et InterRail-pass gyldigt:
 Belgien
 Bosnien og Herzegovina
 Bulgarien
Danmark
 Finland
 Frankrig
 Grækenland
 Holland
 Irland
 Italien
 Kroatien
 Luxembourg
 Makedonien
 Montenegro
 Norge
 Polen
 Portugal
 Rumænien
 Schweiz
 Serbien
 Slovakiet
 Slovenien
 Spanien
 Storbritannien
 Sverige
 Tjekkiet
 Tyrkiet
 Tyskland
 Ungarn
 Østrig

Eksterne henvisninger 

 DSB - InterRail
 Den officielle InterRail-side (engelsk)

Noter 

Turisme
Jernbanetransport
Transport i Europa
Mads Pedersen (fodboldspiller, født 1993)

Mads Pedersen (født 17. januar 1993 i Nakskov, Danmark) er en dansk fodboldspiller, hvis nuværende klub er ukendt.

Karriere

FC Midtjylland 
Pedersen kom til FCM i 2008 fra Nakskov Boldklub. Mads Pedersen var anfører for FC Midtjyllands U19-hold i sæsonen 2011-2012, hvor de unge ulve sikrede sig en sæt sølvmedaljer.

I sæsonen 2011-12 blev han kåret til Årets Akademispiller.

I marts 2012 skrev Pedersen under på en professionel kontrakt, som betød, at han blev rykket op i superliga-truppen og fremover skulle spille på fuldtid.

Hobro IK 
Den 24. januar 2013 blev Pedersen udlejet til Skive IK, som spillede i 1. division. Pedersen sagde selv følgende omrking udlejning: "Skive er en god udfordring for mig. Jeg ville i foråret have den reserverolle, som jeg også havde i efteråret i FC Midtjylland, og det, jeg mangler nu, er spilletid, og der er Skive en god løsning, og jeg glæder mig rigtig meget til at komme i gang."

Han spillede i Skive IK frem til juni 2013 og spillede ni ligakampe for klubben, hvorefter han vendte tilbage til FC Midtjylland.

Lyngby Boldklub 
Den 2. september 2013 blev det bekræftet, at Pedersen indtil sommeren 2014 skulle spille for Lyngby på en lejekontrakt.

Han spillede i alt 24 ligakampe for Lyngby og scorede et enkelt ligamål, inden han vendte tilbage til FC Midtjylland.

Sandefjord 
Den 11. august 2014 bekræftede FC Midtjylland på deres hjemmeside, at de havde solgt Pedersen til den norske 2. divisionsklub Sandefjord. Han skrev under på en toethalvtårig kontrakt. Han afsluttede dog sit engagement i den norske klub med udgangen af 2015 efter at have spillet 18 kampe.

Han trænede i starten af 2016 med i Vejle Boldklub i et forsøg på at tilspille sig en kontrakt.

Referencer

Eksterne henvisninger 
 

Fodboldspillere fra Danmark
Fodboldspillere fra FC Midtjylland
Fodboldspillere fra Skive IK
Fodboldspillere fra Lyngby Boldklub
Fodboldspillere fra Sandefjord Fotball
High Line

High Line (engelsk : the High Line) er en nedlagt højbane i New York, på Manhattans vestside, som var i brug fra 1934 til 1980. Siden 2009 er hovedparten af jernbanen ombygget til en lang og smal offentlig park.

Eksterne henvisninger 

 

Parker i USA
Bygninger, konstruktioner og anlæg på Manhattan
Flemming Rolighed

Flemming Rolighed er en dansk billedkunstner. Han arbejder primært med homoseksuel kunst baseret på hans egen identitet.
Han er uddannet på Det Jyske Kunstakademi. Flemming rolighed er medlem af Billedkunstnernes Forbund, BKF.

Udstillinger

Udvalgte soloudstillinger 
 2011: The Public 2. part, 100% virtual exhibition, Facebook.
 2010: The Public, 100% virtual exhibition, Facebook.
 2009: A Campaign: The Digital Sixpack (Sexpack). 
 2008: The Hole, Kunstpakhuset, Ikast.

Udvalgte gruppeudstillinger 
 2014: Art & Merchandising, Das Kunstbüro, Aarhus.
 2011: Nuet, Curator and exhibition, Gallery Kyhl, Aarhus.
 2010: Interferens, Ceres, Aarhus.
 2010. The last Supper, Gallery Kyhl, Aarhus.
 2010: Scener, Gallery Kyhl, Aarhus.
 2008: DCK#08, Den censurerede kunstudstilling, Odense.
 2008: DJK Afgangsudstilling, Aarhus Centre for contemporary art, Aarhus.
 2007: Machine Raum, Vejle Artmuseum.
 2007: Manifest07, Aarhus Centre for contemporary art, Aarhus.
 2007: Roskilde Dyrskue, Roskilde.
 2007: Spring07, Aarhus Centre for contemporary art, Aarhus.
 2006: Alt_cph, The Alternative Art Fair, Fabrikken for kunst og design, Copenhagen.
 2006: KP (Kunstnernes Påskeudstilling), Aarhus Centre for contemporary art, Aarhus.
 2005: KE (Kunstnernes Efterårsudstilling), Den Fri, Copenhagen.
 2005: Koh-I-noor, UDEN TITEL, Copenhagen.
 2005: Gallery Artboks: UDEN TITEL, Aarhus.
 2005: Randers Artmuseum (Pro-Art project), Randers.
 2005: Koh-I-noor, Copenhagen.
 2004: Sydbank, soloexhibition, Banegårdspladsen, Aarhus.
 2004: Gallery Artboks, soloexhibition, Aarhus.
 2004: Gallery Kirkhoff, Copenhagen.
 2004: Charlottenborg Springexhibition, Copenhagen.

Eksterne henvisninger 
 Flemmingrolighed.dk 

Billedkunstnere fra Danmark
Kursk oblast

Kursk oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Oblastens administrative center er placeret i byen Kursk (), der har  indbyggere. Andre større byer i oblasten er Zjeleznogorsk () med  indbyggere og Kurtjatov (), der har  indbyggere.

Geografi 

Kursk oblast ligger i sydvestlige del af Rusland, på de sydlige skråninger af det centrale russiske højland i de Centrale Sortjords økonomiske region. Den største del af oblasten ligger på 177-225 moh. Landskabet er kuperet og gennemskåret af stejle kløfter. Den centrale del af Kursk-regionen er højere end Sejmdalen i vest. Sortjorden, eller chernozem, der er karakteristisk for oblasten, bakkelandskabet og de milde vintre gør området velegnet til landbrug, og størstedelen af de tidligere skove er ryddet.

Grænser 

Kursk oblast grænser op til Brjansk oblast i nordvest (grænsens længde er 120 km), Orjol oblast mod nord, 325 km, Lipetsk oblast mod nordøst, 65 km, Voronezj oblast mod øst, 145 km, Belgorod oblast mod syd, 335 km.
 
Internationalt grænser Kursk oblast op til Sumy oblast i Ukraine mod vest, 245 km.

Demografi 

Bemærkning: andele medtager hele befolkningen, herunder de der ikke havde angivet nationalt tilhørsforhold (i 2002 2.615 personer, i 2010 52.722 personer)

Historie 

Området er kendt for slaget ved Kursk, der var et afgørende panserslag mellem Sovjetunionen og Nazityskland under anden verdenskrig.

Noter

Eksterne henvisninger 

 Officiel hjemmeside
Socialministre fra Færøerne

Socialministeren (færøsk: landsstýrismaðurin í almannamálum eller almannamálaráðharrin eller hvis det er en kvinde: landsstýriskvinnan í almannamálum) er siden 1968 en ministerpost i Færøernes regering. Sociale sager har kun ved to anledninger haft eget ministerium, og har som regel været samlet med anliggender som sundhed og arbejde.

Noter 

Lister over personer fra Færøerne